Järgnev saade on valminud tänu J. Meyer'i teenistuse toetajaile.
IGAPÄEVAELU RÕÕMUD
Kui sina oled üks neist, kes arvab,
et Jumala juurde jõuab miljoneid eri-teidpidi,
siis ei taha sind küll solvata, aga sa oled pimedusega löödud.
Sest Piibel ütleb, et Jeesus on ainus tee
ja keegi ei saa Jumala juurde kui vaid Tema kaudu.
Sa võid öelda: "Aga kust sa tead, et Piibel on tõde?"
Sa pead uskuma millessegi
ja mina olen otsustanud rajada oma elu Piiblile,
sest ma olen näinud seda toimimas nii enda kui miljonite teiste eludes.
Jeesus on kõige selle looja, mida vajame.
Tänase kõne teema on: "Jeesus on uks kõigesse, mida vajad."
Vaatame Johannese 10:1
"Tõesti, tõesti, ma ütlen teile, kes ei lähe lambatarasse uksest,
vaid ronib üle mujalt, see on varas ja röövel.
Salm 9: "Mina olen uks.
Kes iganes läheb sisse minu kaudu, see pääseb
ning käib sisse ja välja ning leiab karjamaad."
Jeesus ütles: "Mina olen uks päästeks."
Kui tahad saada päästetud, pead minema sisse õigest uksest.
Tema on see uks.
Mul ei ole siin 10, 100 või miljonit ust.
Jeesus ütles, et kui püüad saada sisse muudmoodi kui uksest,
milleks Tema ise on, oled varas ja röövel.
Püüad saada osa sellest, mida Jumal Jeesuse kaudu pakub,
mõnel muul moel, mis pole ettenähtud.
Piibel ütleb, et kui parandame meelt oma pattudest
ja tunnistame neid,
ühtlasi ka tunnistades et vajame abi.
Ma küll ei tea, mis meil viga on, aga meile meeldib kõike ise teha.
Me loomuses on üks sõltumatu uhkuse vaim.
On lausa hämmastav,
mida kõike inimesed ei püüa proovida õnnelikuks saamise nimel,
enne kui alistavad end Jumalale.
Nad arvavad, et raha, suhted ja ametikõrgendus teeb neid õnnelikuks,
mistõttu nad lükkavad seda "Jumala asja" muudkui edasi.
Saatan sosistab neile ka kõikvõimalikke valesid:
"Kui kristlaseks saad, pole elus enam mingit lõbu ega rõõmu!"
"Pead aga täitma kõikvõimalikke käske ja rituaale!"
Mu elu oli enne kristlaseks saamist täielik häda ja viletsus
ja alles nüüd on kõik lahe ja hästi.
Nüüd on mul rahu.
Nüüd võin olla rõõmus isegi ilma suurema põhjuseta.
Kui seisan mõne olukorra ees, millega ei oska midagi peale hakata,
võin lihtsalt loota Jumala peale.
Öelda: "Jumal, ma ei tea, mida teha,
aga ma tean Sind ja tunnen seetõttu rõõmu Sinust!"
Ma ei vahetaks oma elu Jumalaga mitte millegi vastu,
mida see maailm ka ei pakuks.
Huvitav aga on see, et kui sead Jumala esikohale oma elus,
täidab Ta ka su südameigatsused.
Sa ei pea end lolliks rabelema selle nimel, et neid asju saada,
vaid Tema ise täidab su südameigatsused.
"Olgu sul rõõm Issandast;
siis ta annab sulle, mida su süda kutsub!" (Ps.37:4)
Las ma öelda sulle midagi.
Iga asi, mis on mõeldud sinu parimaid huve silmas pidades...
Iga asi, mis on parim su jaoks, mitte iga asi, mida sa tahad,
aga iga asi, mis on parim su jaoks -
kui sina teenid Jumalat, siis Ta annab selle sulle
õigel ajal.
Ükskõik, mis asi, mis on parim su jaoks -
Jumal annab selle sulle õigel ajal, kui Teda teenid.
Ta ei pruugi anda sulle seda, mida on mulle andnud
või mulle seda, mida on kellelegi teisele andnud.
Ta ei pruugi seda anda sellisel kujul, nagu mina seda soovin
või sellisel ajal, nagu ma soovin,
aga Jumal armastab meid ja hoolib meist,
omades head plaani me elude suhtes.
Tuleme korra tagasi meeleparanduse juurde,
mis on vajalik päästetud saamiseks.
Minu jaoks oli selle teema uurimine üsna silmi avav,
sest usun, et võib-olla õpetame liiga palju päästest ja andestusest,
aga liiga vähe meeleparandusest.
Ütleme inimestele kogu aeg:
"Tulge Jeesuse juurde ja saage päästetud!"
"Te patud on kõik andestatud, tulge Jeesuse juurde!"
Aga meeleparandus on eeltingimus selle kõige kogemiseks.
Meeleparandus ei tähenda ainuüksi oma patu tunnistamist,
vaid ka tahet pöörduda oma patust.
Olen pisut mures, sest mul on tunne,
et paljud tahavad lihtsalt "lisada" Jeesuse oma senisele elule.
"Jeee, Jeesus - hüppa peale ja tule minuga kaasa!"
"Ongi tore, et oled mu elus, sest Sinuga koos laheneb kõik!"
Aga see pole see, kuidas asjad käivad.
Samas, asjad, millest te pole nõus loobuma,
hävitavad teid nagunii.
Kuulsite te mind?
Luuka 24:46
Tahan võtta lihtsalt hetke, et rääkida meeleparandusest.
Nõnda on kirjutatud, et Messias pidi kannatama
ja kolmandal päeval üles tõusma surnuist.
Ja tema nimel peab kuulutatama meeleparandust
pattude andeksandmiseks kõigi rahvaste seas..."
Seega meeleparandus on eeldus andestuse saamiseks pattude eest.
Peame õppima vihkama asju, mis pole meelepärased Jumalale.
Matteuse 4:17
Peame paluma, et asjad, mis murravad Jumala südame,
murraks ka meie südame.
Et asjad, mis kurvastavad Teda, kurvastaks ka meid.
Usun, et igaüks peaks pidevalt paluma selle pärast,
et omada ja hoida alal tundlikkust Jumala suhtes.
Peaksime olema väga tundlikud Jumala suhtes.
Ma ei tahaks olla selline inimene, kes teeb midagi valesti,
aga ei tunne seda ära ega hooli sellest.
Ma tahan kogeda patutunnetust; ma palvetan sellepärast.
Tahan, et Püha Vaim tooks mind patutunnetusele.
Kui olen kellegi suhtes järsk, tahan teada sellest;
kui olen teinud kellegile haiget, tahan teada sellest;
kui olen ebaviisakas ja mittesõbralik, tahan teada sellest.
Ma ei taha vaadata asjadele läbi sõrmede,
omades otsekui suhtumist, et mul ükskõik.
Matteuse 4:17
"Sellest ajast peale hakkas Jeesus kuulutama:
Parandage meelt, (muutke oma mõtteviisi paremuse suunas,
parandage oma käitumist kogu südamest
ja jälestage oma mineviku patte), sest taevariik on lähedal!”
Seal on suur vahe,
kas tunned kogu südamest ja täie siirusega kahju oma pattude pärast,
nende pärast lausa ahastades,
või tunned lihtsalt süüd ja hukkamõistu.
Inimesed tunnevad küll sageli süüd ja hukkamõistu,
kuid ei vihka samas oma pattu piisavalt,
et sellest lahti lasta.
Seetõttu jäävad nad kui ühte ja samasse tsüklisse kinni.
Seetõttu usun, et me südamed peavad olema tundlikud Jumala ees.
Mida enam Jumalaga koos käid, seda õrnemaks su süda muutub.
Usun, et kui me kõik esimest korda Jumala juurde tulime,
olid me südamed üsna paadunud maailma teedest.
Seetõttu palu, et Jumal annaks sulle õrna südame ja tundlikkuse.
Mida kauem Jumalaga käid, seda enam Ta sinuga tegeleb.
Need võivad algul tunduda väga suurte asjadena
ja su tee muutub üha kitsamaks ja kitsamaks.
Vahel ma ei suuda uskudagi kõiki asju,
mille osas Jumal minuga tegeleb.
Värskeim asi hetkel on see,
et Ta õpetab mind mitte segama inimestele vahele
avaldamaks oma arvamust.
On lausa hämmastav, kuidas olen hakanud märkama,
kui palju me üksteisele vahele segame.
Jumal laseb mul tunda, mis tunne see on,
kui ma räägin kellegagi
ja püüan talle anda edasi midagi, mis on minu jaoks tähtis,
kui siis see teine hüppab korraga oma teemaga vahele,
andes sisuliselt mõista, et tal savi, millest ma räägin.
Talle nagunii ei lähe see korda ja ta pigem ütleb:
"Las ma öelda, mis mina arvan, sest mu mõte on palju tähtsam!"
Mul pole aimugi, kuidas sellega läheb,
sest olen selle kallal töötanud juba terve kuu,
aga ilma suurema arenguta.
Kuid ma tean, milline Jumal on -
Ta jääb enesele kindlaks seni, kuni saab, mida tahab.
Ma saan aru, et on inimesi, kellele tuleb vahele segada,
sest kui sa neid ei peata, ei jää nad iialgi vait.
Kuid see pole see, millest ma räägin.
Ma räägin ebaviisakast vahelesegamisest.
Jumala jaoks on tähtis, et me poleks ebaviisakad.
Kuulge, ma ei räägi siin ainult endale täna.
Oleks ma tahtnud vaid iseendale rääkida,
oleksin võinud seda ka oma hotellitoas teha.
Piiblis on öeldud, et armastus ei ole viisakuseta.
Aamen?
Usun, et keegi siin täna peaks seda kuulda võtma.
Paulus ütles Apostlite tegudes 24:16,
et ta püüdis kõigest oma väest
omada puhast südametunnistust nii Jumala kui inimeste ees.
On äärmiselt oluline
hoida oma südametunnistus puhas läbi meeleparanduse.
Tunnistada oma patte,
kahetseda oma patte
ja paluda kõige täiega Jumala abi, et neid asju enam mitte teha.
Sest kui Jumal meid ei aita, teeme neid raudselt uuesti.
Kui tegin midagi valesti,
lubasin Jumalale, et enam seda ei juhtu.
Kuid aastaid hiljem muutsin oma palvet ja ütlesin:
"Jumal, anna mulle andeks, mida tegin,
aga ma teen seda jälle, kui Sa mind ei aita!"
Sest mulle sai selgeks, et ma ei saa loota iseenda peale.
Ja see on osa me probleemist.
Hakkame lugema Piiblit ja saame teada, kuidas õigesti käituda.
Siis aga läheme ja püüame seda täita,
kuid sellest pole mingit tolku,
kui me ei kaasa Jumalat sellesse.
Nii et me peame sõltuma täielikult Temast.
Jah, mõned asjad võtavad kauem aega kui teised,
kuid sellest ei tohi veel meelt heita ja öelda: "Ma ei muutu ka kunagi!"
Pigem ütle: "Jumal, hoia mul seni kratist kinni,
kuni oled saavutanud selle, mis Su tahe."
Ma oleks üsna mures,
kui Jumal ei tegeleks mingi asja kallal mu elus.
Sest see on ainus viis kasvada ja muutuda.
Nii et olgem tundlikud Jumala ees.
Vaatame korra Apostlite tegude 4:12
Jeesus oli juba enne öelnud, et Tema on tee, tõde ja elu
ja keegi ei saa Isa juurde muidu, kui Tema kaudu.
Kui aga sellest teile ei piisa, kinnitame seda Ap.4:12
"Ja kellegi muu läbi ei ole päästet,
sest taeva all ei ole antud inimestele ühtegi teist nime,
kelle läbi meid päästetaks.”
Mitte kellegi teise läbi pole päästet.
Mitte ühtegi teist nime taeva all, kelle läbi saada päästetud.
Kui tahad saada oma patud andeks, pead minema sisse õigest uksest.
Jeesus ütles, et Tema on see uks.
"Mina olen tee kõigesse, mida vajad!"
"Mina olen see, kes andestab su patud."
"Mina olen see, kelle kaudu leida rahu Jumalaga!"
"Mina olen tee!"
Nii et ärge laske end eksitada neil lõpuaegadel!
Peate olema kindlad selles, millesse usute
ja mitte kuulama-uskuma kõike, mida keegi kusagil räägib.
Jeesus on uks kogemaks päästet.
Aga Ta on ka uks, mille kaudu kogeda õigeksmõistmist Jumala ees.
Piiblis on kaks pikka sõna, mis võivad tunduda väga vaimulikena,
kuid mis on äärmiselt olulised ja millest täna ka rääkida tahan.
Õigeksmõistmine ja õigsus.
Meid ei mõisteta õigeks meie endi tegude tõttu;
mitte ühegi asja tõttu, mida meie teeme,
vaid Jeesuse Kristuse vere tõttu.
Mida õigeksmõistmine üldse tähendab?
See on üks ütlemata hea ja tore sõna.
Õigeksmõistmine tähendab otsekui sa poleks kunagi pattu teinudki.
Armas aeg!
Nii puhas ja su patud viidud nii kaugele sinust,
et Jumal näeb sind otsekui sa poleks elu sees midagi valesti teinud.
Kui see su meelt rõõmsaks ei tee, on sinuga ikka midagi väga viltu.
Armas aeg!
Õigeksmõistetud! Kõik on tasakaalus.
Ei mingi tasakaalutust enam.
Mu "patu pool" pole enam raskem kui mu "armu pool".
Kus iganes patt võtab maad, seda enam arm seda katab.
Aga ainus viis, kuidas kogeda seda tasakaalu
ja mitte kogeda seda pidevat võlglase tunnet,
on mõista, et sind ei mõisteta õigeks sinu enda tegude tõttu.
Sind ei mõisteta õigeks seetõttu, et loed iga aasta korra Piibli läbi
või palvetad 3 tundi päevas.
Mitte ka seetõttu, et osaleme koguduse töös.
Need on asjad, mida teeme just nimelt seetõttu,
et meid on õigeksmõistetud Kristuse vere läbi.
Me teeme neid asju rõõmust ja vabast tahtest,
mitte seetõttu, et peame.
Kuid see kurb tõsiasi on,
et paljud teevad neid asju vaid seetõttu, et peavad.
Nad kardavad, et kui nad ei tee seda, Jumal pahandab.
Kuid keegi ei käsi sul lugeda Piiblit -
võid jääda ka rumalaks, kui tahad.
Lase aga käia - ära tea midagi ja vaata, kuidas see toimib!
Sa ei pea palvetama, kui ei taha.
Tee aga asju omas jõus ja ära palu mingit abi Jumalalt -
see on su vaba valik!
Sa ei pea palvetama!
Sa ei pea uurima Jumala Sõna!
Jumal ütles mulle üks päev, kui uurisin jälle oma Piiblit
ja tegin seda kui kohusetundest, et saada taas taevasse linnuke kirja.
Mul oli lausa oma süsteem: 2 ptk Vanast Testamendist, 2 ptk Uuest,
1 ptk Psalmidest ja 1 ptk Õpetussõnadest.
Kui need 6 ptk'i siis iga päev loetud said,
olin kindel, et sain jälle taevasse linnukese kirja.
Mispeale Jumal ütles: "Äkki lõpetaksid selle suhtumise,
otsekui teeksid mulle teene, kui mu Sõna loed.
Ma tean seda juba nagunii!"
Sa ei tee sellega Jumalale teenet, kui uurid Tema Sõna.
Sa õpid olema see, kelle väidad end tahtvat olevat;
õpid omama seda, mida väidad end tahtvat omavat;
õpid tegema seda, mida väidad end tahtvat tegevat.
Õigeksmõistmine ja õigsus.
Õigsus...Selle läbi, kes ei teadnud patust midagi,
aga sai patuks meie eest.
Ta sai patuks!
Kui kohutav võis see olla Jeesuse jaoks rippuda seal ristil
ja kanda kogu inimkonna pattu.
Iga mehe ja naise patt läbi aegade tuli Tema peale.
Ta ainuüksi ei kandnud meie pattu, vaid Ta sai meie patuks.
Milline hind maksta!
Millist armastust Ta küll pidi kogema me vastu!
Ta valas oma vere, lõpliku ohvri.
Heebrea 10 ptk's on öeldud, et enamaid ohvreid pole tarvis.
Tema on see lõplik ohver, mistõttu kõik, mida tegema pead,
on vaatama Tema peale.
Vaata Tema peale!
Vaata Tema peale.
Vana lepingu kohaselt oli 12 eriliiki ohvrit,
mis jagunesid 4-kategooriasse.
1. Patuohver.
Tuginedes oma sotsiaalsele staatusele
pidid inimesed tooma kas härja, kitse, talle või tuvi.
Ehk siis, kui sul oli raha, tõid härja, kui mitte, siis tuvi.
Ohverdaja tappis selle looma,
preester võttis looma vere
ja piserdas seda eesriide ette ja altari sarvedele.
Ülejäänud veri valati altari kaussidesse.
Söödav liha anti preestritele, looma organid aga põletati altaril.
Ma olen juba väsinud selle lugemisest.
Ühtlasi olen rõõmus,
et võisin täna hommikul ärgata ja ainuüksi uskuda.
Küll on tore, et ma ei pea seda kõike läbi tegema.
Kuid mis veel hullem - seda kõike tehti 18 korda aastas!
Ja see oli alles esimene ohver. Kõik see veri, tapmine ja värk...
Lisaks sellele oli süüohver.
Seda ohverdati igasuguse ebaõigluse puhul
ja selleks kasutati jäära või talle.
Seda kasutati varastamise, vale vandumise, pettuse
ja ka murtud lubaduste lunastamiseks.
Ehk teisisõnu -
igakord, kui nad lubasid midagi, aga ei teinud seda, peeti seda patuks.
Saatan ei taha, et peaksid oma sõna.
Me põeme tihti sõna pidamatuse haigust.
Murtud lubadused, sõna mitte pidamised.
Selle ohvriga käis kaasas ka rahaline trahv.
Siis oli veel mingi omapärase nimega ohver,
mida tuli tuua valeprohvetluse eest
ja ka vägistamise eest.
Kas pole huvitav, et need 2 asja on ühte patta pandud.
Meie meelest on vägistamine väga karm patt,
aga valeprohvetlus... noh, eks inimesed ikka eksi vahel.
Jah, me kõik eksime vahel,
kuid samas peaksime siiski olema palju ettevaatlikumad ütlusega:
"Nõnda ütleb Issand!"
Või sellega, et ütleme kellegile: "Jumal käskis mul sulle öelda..."
Sageli pole Jumal sulle midagi öelnud - sa ise oled
ja sa lähed ning kuulutad seda teisele, sest tahad omada kontrolli ta elu üle.
Arvad, et Jumala nime lisamine kogu loole annab asjale kaalu juurde.
Ma lihtsalt ei kannata sellist ülivaimulikku suhtumist,
kus kõigest, millest mõtled, saab korraga "Jumal ütles".
Kui inimesed on vähem küpsed oma suhtes Jumalaga,
võid põhjustada selle "Jumal ütles" asjaga palju pahandust.
Olles ise alles noor piibliõpetaja...
On lausa hämmastav,
kuidas rahvas ei kuule "Jumala häält" kutsumaks sind kõnelema siis,
kui oled alles vähe tuntud.
Aga mida tuntumaks saad, seda enam hakatakse "kuulma Jumalalt",
et kutsuda sind kõnelema.
Ma saan neid kõnesid pidevalt:
"Jumal ütles meile, et pead olema me selle aasta peakõneleja!"
"Oo, me palvetasime ja 4 inimest 12'st said südamesse sinu nime."
Ma ei kogenud, et peaksin minema,
aga samas mõtlesin: "No kui Jumal ütles neile..."
Ja siis tundsin end kangesti mittevaimulikuna,
kuna Jumal ei rääkinud mulle sõnakestki.
Lõpuks sain nii palju julgeks, et ütlesin:
"Ma ei tea, mida Jumal on teile öelnud,
aga ma ei tule enne, kui Ta ütleb seda ka mulle."
Seetõttu ka, kui ma ise kutsun kedagi tulema ja tegema midagi
ning nad ei koge selles osas rahu või juhtimist,
ei hakka ma neid iialgi ümber veenma.
Lõpeta teiste survestamine tegemaks asju, mida sina tahad
ja mis loovad sulle hea enesetunde.
Kui ma siin valvel pole, ei jõua ma nende 18 ohvriga kuhugi.
Igapäevane ohver, mida pidi tooma 2 korda päevas.
Teravilja ohver 6-7 korda aastas,
joogiohver 2 korda päevas,
rahuohver 1 kord aastas.
Kõik need ohvrid olid erinevad - ühe puhul pidi ohverdama liha,
teise puhul lõikama loomast tüki ja siis lehvitama sellega Jumala ees.
Tänuohvrid, pühendumisohvrid,
vaba tahte ohvrid,
ordineerimisohvrid jne. jne.
Pole ime, et inimesed, kes kõiki neid ohvreid järgisid,
olid rõõmsad Jeesuse tuleku üle.
Nad olid kindlasti elevil, kui Jeesus ütles: "Mina olen tee!"
"Mina olen tee!"
See on lõpetatud. See vana käsumeelne kord,
kus kõik taandus inimlikele püüetele pidada seadust, kuigi nad ei suutnud.
Te ei suudagi pidada neid käske, sest Piiblis on öeldud,
et käsud saidki antud selleks, et inimesed näeks,
et nad ei suuda neid ise pidada ja vajavad päästjat selleks.
Seetõttu peate küll andma igapäevaselt oma parima,
aga kui eksite, peate olema valmis seda tunnistama
ja sellest pöörduma.
Me peame lõpetama selle,
et kutsume pattu haiguseks või eluviisiks.
Andke andeks, aga olen tahtnud seda juba ammu öelda,
nii et siit see siis tuli.
Uskuge või mitte, aga ma püüan end viksilt ülal pidada,
tõmbamata endale liiga palju jama kaela.
Sa ei saa kunagi asjadest võitu,
kui ei nimeta neid nende õigete nimedega.
Meile ei meeldi öelda, et tegime pattu, vaid et: "Me eksisime".
Me pigem ütleme, et lasime märgist mööda.
Patt on patt
ja kui me pole seda andeks saanud, ei saa meil ka olla suhet Jumalaga.
Kui me ei lähe pääste saamiseks "Jeesuse uksest" läbi,
veedame me kogu igaviku põrgus.
Jumal ei "patusta" inimesi põrgusse.
Tänapäeval on kangesti pop öelda, et kui Jumal on armastav Jumal,
siis Ta ei saada ju ometigi kedagi põrgu.
Eksisteerib lausa kõikvõimalikke õpetusi,
mille kohaselt kõik saavad taevasse, sest Jumal on armastav Jumal.
Ma ei tea...Minu Piibel ütleb:
"Ma sean su ette elu ja surma - valik on sinu."
Mitte Jumal ei saada inimesi põrgu, vaid meie enda valikud teevad seda.
"Ma sean su ette elu ja surma - vali elu."
"On olemas elu madalam ja kõrgem tasand - vali sina kõrgem!"
"Siin on kitsas ja lai tee - vali kitsas tee."
Vali, vali, vali.
Jumal ei tee vahet inimeste vahel,
mistõttu kõik võivad omada Temaga suhet läbi Kristuse.
Aga sa ei saa olla varas ja röövel ning tulla mõnda teist teedpidi.
On vaid üks tee ja see on läbi ukse.
Jeesus on see uks ja tee; vastus igale olukorrale me elus.
Temas peitub me rahu ja tervis; me õigsus ja lootus.
Kuid mis veelgi enam - Ta on me uks päästele.
Pääste ei tähenda seda, et kulgen kuidagi läbi elu
ja siis mingi hetk jõuan ka ehk taevasse.
Pääste tähendab seda,
et sel samal hetkel, mil' võtad Jeesuse vastu oma Päästjaks,
hakkab elu paremuse suunas minema.
Jah, me pääseme peale surma taevasse,
kuid me ei pea seda oodates olema õnnetud.
Roomlastele 11:36 ütleb:
"Temast ja tema läbi ja temasse on kõik.
Temale olgu au igavesti!"
Mulle meeldib see kirjakoht.
Täna pakume sulle DVD õpetust: "Tõde teeb sind vabaks"
ja raamatut: "100 viisi, kuidas lihtsustada oma elu."
Ma ei kujuta ettegi,
miks ei peaks keegi tahtma teada erinevaid viise lihtsustamaks oma elu.
Ma tüdisin nii ära keerulisest elust ja keerulistest suhetest;
keerukusest oma rahaasjades, mõtetes jne.
Tahtsin nii väga lihtsustada oma elu,
mistõttu hakkasin küsima Jumalalt, kuidas seda teha.
Nii et see raamat on kokkuvõte paljudest asjadest,
mida tookord õppisin.
Seega hangi endale need materjalid
ja kui tead mõnda inimest,
kes kohe oskab oma elu keeruliseks elada,
telli talle ka need materjalid.
Armastame sind ja hoolime sinust ja ma usun,
et Jumalal on midagi väga erilist varuks su jaoks.
Nii et ma kuulutan su elu üle: midagi head saab sulle sündima täna!
Tahad, et Jumal kõneleks ja annaks sulle teada,
kuidas ja mille nimel elada?
Joyce'i eelpool mainitud raamat ja DVD
aitavad sul hõlpsasti mõista vaimulikke printsiipe,
et kogeda suuremat vabadust ja nautida elu kõige täiega.
Materjalid tellitavad J.Meyer'i kodulehel.
Telli juba täna ja saa vabaks!
See, kuidas oma päeva alustad, on üks tähtsamaid asju kogu su elus.
Piibel ütleb, et kui otsid Jumalat aegsasti ja innukalt, siis ka leiad Ta.
Oled sa kunagi soovinud võtta Joyce kaasa kõikjale, kuhu lähed?
Nüüd on see võimalik,
laadides kõik vajaliku alla me kodulehelt.
Aga mina? Aga mina? Aga mina?
Kui mõni saate osa jäi nägemata, vaata seda TV7 arhiivist.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.